ai4bharat/Pralekha huggingface dataset:
শিল্পওবাণিজ্যমন্ত্রক
সরকার ন্যাশনাল এক্সপোর্ট ইন্স্যুরেন্স অ্যাকাউন্ট  কর্মসূচি চালিয়ে যাওয়া এবং পাঁচ বছরে ১ হাজার ৬৫০ কোটি টাকা অনুদান হিসাবে দেওয়ার প্রস্তাব অনুমোদন করেছে
নয়াদিল্লি, ২৯ সেপ্টেম্বর, ২০২১
রপ্তানি ক্ষেত্রের অগ্রগতিতে নরেন্দ্র মোদীর নেতৃত্বাধীন সরকার একগুচ্ছ পদক্ষেপ নিয়েছে। এই লক্ষ্যে সরকার আজ ন্যাশনাল এক্সপোর্ট ইন্স্যুরেন্স অ্যাকাউন্ট  কর্মসূচিতে অনুদান হিসাবে ১ হাজার ৬৫০ কোটি টাকার তহবিল যোগান দেওয়ার প্রস্তাব অনুমোদন করেছে। ২০২১-২২ থেকে ২০২৫-২৬ পর্যন্ত পাঁচ বছরে এই তহবিল যোগান দেওয়া হবে।
ভারত থেকে প্রোজেক্ট রপ্তানি বাড়াতে ২০০৬ সালে এনইএআই ট্রাস্ট গঠিত হয়। এই ট্রাস্টের জাতীয় ও কৌশলগত তাৎপর্য রয়েছে। এনইএআই ট্রাস্ট স্বল্প ও দীর্ঘমেয়াদী ভিত্তিতে প্রোজেক্ট রপ্তানি ক্ষেত্রে সহায়তা দিয়ে থাকে। ভারত থেকে প্রোজেক্ট রপ্তানির ক্ষেত্রে ক্রেতাদের সঙ্গে আর্থিক লেনদেনের সম্পর্ক গড়ে তুলতে এনইএআই ট্রাস্ট আমদানি-রপ্তানি ব্যাঙ্ককে সহায়তা দিয়ে থাকে।
এনইএআই ট্রাস্টে মূলধন যোগানের ফলে প্রোজেক্ট রপ্তানির বিরাট সম্ভাবনাময় বাজারে অংশীদারিত্ব বাড়াতে ভারতীয় প্রোজেক্ট রপ্তানিকারীদের সহায়তা মিলবে। একইভাবে, প্রোজেক্ট রপ্তানির সঙ্গে সঙ্গে দেশে উৎপাদন ক্ষেত্রে অগ্রগতি হবে। সরকার এনইএআই ট্রাস্ট – এর জন্য যে ১ হাজার ৬৫০ কোটি টাকা অনুদান হিসাবে তহবিল যোগানের প্রস্তাব দিয়েছে, তার ফলে ট্রাস্টের আর্থিক ক্ষমতা আরও বাড়বে এবং ট্রাস্টের পূর্ণ ক্ষমতার সদ্ব্যবহার ঘটিয়ে ৩৩ হাজার কোটি টাকার প্রোজেক্ট রপ্তানি করা সম্ভব হবে। পক্ষান্তরে, দেশে উৎপাদিত পণ্য সামগ্রীর পরিমাণ প্রায় ২৫ হাজার কোটি টাকায় পৌঁছবে।
প্রোজেক্ট রপ্তানির ক্ষেত্রে গড়ে ভারতে উৎপাদিত ৭৫ শতাংশ কন্টেন্ট বা সামগ্রী থাকার ফলে প্রায় ১২ হাজার শ্রমিক চিরাচরিত উৎপাদন ক্ষেত্রে যুক্ত হওয়ার সুযোগ পাবেন। এমনকি, উৎপাদন ক্ষেত্রের সঙ্গে যুক্ত বিভিন্ন অনুসারি শিল্পে মোট শ্রমিকের সংখ্যা বেড়ে ২ লক্ষ ৬০ হাজার হবে।
উল্লেখ করা যেতে পারে, স্বল্প ও দীর্ঘ মেয়াদী-ভিত্তিতে প্রোজেক্ট রপ্তানির প্রসারে ২০০৬ সালে এনইএআই ট্রাস্ট গঠিত হয়। বাণিজ্যিক দিক থেকে সম্ভাবনাময় ও কৌশলগত গুরুত্ব রয়েছে, এমন প্রোজেক্টগুলিতে এনইএআই সাহায্য করে থাকে। এনইএআই কেন্দ্রীয় সরকারের কাছ থেকে ২০২১ সালের ৩১ মার্চ পর্যন্ত ৩ হাজার ৯১ কোটি টাকার অনুদান তহবিল পেয়েছে। প্রতিষ্ঠার পর থেকে এনইএআই ২০২১ - এর ৩১ অগাস্ট পর্যন্ত ৫২টি দেশে ২১৩টি ক্ষেত্রে ৫৩ হাজার কোটি টাকার প্রকল্পের সঙ্গে যুক্ত হয়েছে।
কেন্দ্রীয় সরকার গত কয়েক বছরে রপ্তানি সম্পর্কিত যে সমস্ত কর্মসূচি ও উদ্যোগ নিয়েছে, তার মধ্যে উল্লেখযোগ্য কয়েকটি হ’ল – কোভিড-১৯ মহামারীজনিত পরিস্থিতির দরুণ বৈদেশিক বাণিজ্য নীতির মেয়াদ বাড়িয়ে ২০২১-এর ৩০ সেপ্টেম্বর পর্যন্ত করেছে। কোভিড-১৯ এর সময় নগদের যোগান দিতে যাবতীয় বকেয়া মেটাতে ৫৬ হাজার ২৭ কোটি টাকা দিয়েছে। রপ্তানিকৃত পণ্যের ওপর শুল্ক ও কর মকুব সম্পর্কিত নতুন কর্মসূচি শুরু করেছে। এই কর্মসূচিতে ২০২১-২২ অর্থবর্ষে ১২ হাজার ৪৫৪ কোটি টাকা মঞ্জুর করা হয়েছে। বস্ত্র ক্ষেত্রের ওপর কেন্দ্র ও রাজ্য কর প্রত্যাহার করা হয়েছে এবং কর প্রত্যাহারের এই সুবিধা ২০২৪ সালের মার্চ পর্যন্ত বাড়ানো হয়েছে। বাণিজ্যিক পরিকাঠামো ও বিপণনের প্রসারে ট্রেড ইনফ্রাস্ট্রাকচার ফর এক্সপোর্ট স্কিম, মার্কেট অ্যাক্সেস ইনিশিয়েটিভ স্কিম এবং ট্রান্সপোর্ট অ্যান্ড মার্কেটিং অ্যাসিস্ট্যান্স স্কিম চালু হয়েছে।
CG/BD/SB
(Visitor Counter : 99
আয়ুষ
কেন্দ্রীয় মন্ত্রিসভা উত্তর পূর্ব লোক-চিকিৎসা প্রতিষ্ঠান -এর নাম পাল্টে উত্তর পূর্ব আয়ুর্বেদ ও লোক-চিকিৎসা গবেষণা প্রতিষ্ঠান করার প্রস্তাব অনুমোদন করেছে
নতুন দিল্লি, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে আজ কেন্দ্রীয় মন্ত্রিসভার বৈঠকে উত্তর পূর্ব লোক-চিকিৎসা প্রতিষ্ঠানের  নাম পাল্টে উত্তর পূর্ব আয়ুর্বেদ ও লোক-চিকিৎসা গবেষণা প্রতিষ্ঠান  করার একটি প্রস্তাব অনুমোদন হয়েছে।
বিবরণ :
উত্তর পূর্ব লোক-চিকিৎসা প্রতিষ্ঠানের নাম পাল্টে উত্তর পূর্ব আয়ুর্বেদ ও লোক-চিকিৎসা গবেষণা প্রতিষ্ঠান করার প্রস্তাবটিকে বিবেচনায় রাখা হয়, যাতে অরুণাচল প্রদেশের পাসিঘাটে আয়ুর্বেদ তথা প্রচলিত চিকিৎসার ক্ষেত্রে শিক্ষামূলক ও গবেষণাধর্মী কাজকর্মের মানোন্নয়ন ঘটানো যায়। এই প্রেক্ষিতে, মেমোরেন্ডাম অফ অ্যাসোসিয়েশন অ্যান্ড রুলস অ্যান্ড রেগুলেশনসের ক্ষেত্রেও প্রয়োজনীয় পরিবর্তন আনা হবে।
প্রভাব :
বর্তমান চিকিৎসা প্রতিষ্ঠানটিতে আয়ুর্বেদ চিকিৎসা পদ্ধতির অন্তর্ভুক্তির ফলে সমগ্র উত্তর পূর্বাঞ্চলের সাধারণ মানুষ আয়ুর্বেদ চিকিৎসা ও গবেষণার ক্ষেত্রে লাভবান হবেন। এই প্রতিষ্ঠানটি না কেবল ভারতে, সেই সঙ্গে প্রতিবেশী তীব্বত, ভূটান, মঙ্গোলিয়া, নেপাল, চীন ও অন্যান্য মধ্য এশিয়ার দেশগুলির আয়ুর্বেদ ও প্রচলিত চিকিৎসা পদ্ধতির পড়ুয়াদের কাছে বড় সুযোগ এনে দেবে।
প্রেক্ষাপট :
পদ্ধতিগত গবেষণা, ডকুমেন্টেশন তথা প্রচলিত ওষুধপত্র ও চিকিৎসা পদ্ধতির প্রসারে অরুণচাল প্রদেশের পাসিঘাটে উত্তর পূর্ব লোক-চিকিৎসা প্রতিষ্ঠান গড়ে তোলা হয়। এধরণের একটি চিকিৎসা প্রতিষ্ঠান গড়ে তোলার উদ্দেশ্যই ছিল, প্রচলিত চিকিৎসা পদ্ধতি এবং বিজ্ঞান ভিত্তিক গবেষণা, সমীক্ষা ও ডকুমেন্টেশনের ক্ষেত্রে সামঞ্জস্য বজায় রাখা, যাতে জনস্বাস্থ্য পরিষেবা ও ভবিষ্যতমুখী গবেষণাধর্মী কাজকর্মে প্রচলিত পন্থা-পদ্ধতির প্রয়োগ ঘটানো যায়।
CG/BD/AS
(Visitor Counter : 103
স্বরাষ্ট্র মন্ত্রক
পশ্চিমবঙ্গের হাওড়ার কিছু এলাকা সফরের পর রাজ্যের কাছে চিঠি পাঠিয়ে আবারও বিভিন্ন তথ্য জানতে চাইল আন্তঃমন্ত্রক কেন্দ্রীয় দল
কলকাতা, ২৫ এপ্রিল, ২০২০
পশ্চিমবঙ্গে ২০ তারিখ থেকে কোভিড – ১৯ মহামারীর বিষয়ে কেন্দ্রের পাঠানো দুটি দল রয়েছে। এর মধ্যে যে আন্তঃমন্ত্রক কেন্দ্রীয় দলটি  কলকাতায় রয়েছে, ২৫ তারিখ পর্যন্ত তাঁরা, রাজ্যের মুখ্যসচিবকে ৪টি চিঠি দিয়েছে। কিন্তু তার কোনো জবাব এখনও আসেনি। দলের সদস্যরা অনেক আগে থেকেই বিভিন্ন সংক্রমিত অঞ্চল এবং কোভিড – ১৯ এ সংক্রমিতদের চিকিৎসার জন্য নির্ধারিত হাসপাতালে যেতে চেয়েছিলেন। কিন্তু বৃহস্পতিবার ২৩ তারিখ মাত্র ৩০ মিনিট আগে তাঁদের সঙ্গে যোগাযোগ করে দ্রুত বেরোতে বলা হয় বলে তাঁরা অভিযোগ করেন।
পশ্চিমবঙ্গের মুখ্যসচিব, তাঁর প্রাত্যহিক সাংবাদিক সম্মেলনে জানিয়েছেন, আইএমসিটি-র সদস্যরা যেখানে খুশি যেতে পারেন। কিন্তু রাজ্য সরকারের আধিকারিকরা তাঁদের সঙ্গে গিয়ে নিজেদের সময় নষ্ট করবেন না। কেন্দ্রীয় দলটি জানিয়েছে, মুখ্যসচিবের এই মনোভাব কেন্দ্রীয় স্বরাষ্ট্র মন্ত্রকের নির্দেশকে লঙ্ঘন করার সামিল। তাঁরা যদি নিজেরাই বিভিন্ন এলাকায় সফর করেন, তাহলে তাঁদের নিরাপত্তার দায়িত্ব রাজ্য সরকার নেবে কি না, তা একটি চিঠিতে জানতে চাওয়া হয়েছে। ঐ চিঠিতে আরো বলা হয়েছে, সীমান্ত সুরক্ষা বাহিনী  এই দলটির নিরাপত্তার দায়িত্ব নিতে পারে, কিন্তু ২১ এপ্রিল পশ্চিমবঙ্গ পুলিশের একজন ডিসিপি পদমর্যাদার আধিকারিক জানিয়েছিলেন, লকডাউন জারি থাকায় রাজ্য সরকারের অনুমতি ছাড়া আইএমসিটি-র সদস্যরা বের হতে পারবেন না।
আইএমসিটি জানিয়েছে, গতকাল দলের সদস্যরা যখন হাওড়ার ডুমুরজলা কোয়ারান্টাইন সেন্টার, উলুবেড়িয়া সঞ্জীবন হাসপাতাল এবং সংক্রমিত সালকিয়া অঞ্চল পরিদর্শন করে, সেই সময় রাজ্যের কোনো পদস্থ আধিকারিকের বদলে অধস্তন এক আধিকারিককে তাদের সঙ্গে পাঠানো হয়।
রাজ্য সরকারের কাছে, চাওয়া সত্ত্বেও দলের সদস্যদের ব্যক্তিগত সুরক্ষা সরঞ্জাম দেওয়া হয় নি। স্বাস্থ্য দপ্তরের কাছে ১০টি বিভিন্ন বিষয় জানতে চাওয়া হয় অথচ তার কোনো লিখিত জবাবও পাওয়া যায় নি।
আন্তঃমন্ত্রক কেন্দ্রীয় দল অবশ্য জানিয়েছে, ডুমুরজলা কোয়ারান্টাইন সেন্টারে থাকা ৮০ জন সেখানের ব্যবস্থাপনার বিষয়ে সন্তুষ্ট। তবে, তাদের নমুনা পরীক্ষার জন্য যখন অন্যত্র নিয়ে যাওয়া হয়েছে, তখন শারীরিক দূরত্ব বজায় রাখা হয় নি। তাঁদের সঙ্গে মোবাইল ফোন না থাকায়, তাঁদের যে সব নিকটজনের কোভিড – ১৯ সংক্রমণের চিকিৎসা চলছে, তার কোন খবরও তারা পাচ্ছেন না।
উলুবেড়িয়ার সঞ্জীবন মাল্টিস্পেশালিটি হাসপাতালের ব্যবস্থাপনা যথাযথ বলে কেন্দ্রীয় দলটি জানিয়েছে। এই হাসপাতালটি একটি অসরকারী সংগঠন পরিচালনা করে থাকে।
দলের সদস্যরা সন্ধ্যে ৭টার সময় সালকিয়ায় গেলে সেই সময় সেখানে লকডাউন ঠিকভাবে মেনে চলা হচ্ছিল বলে তাঁরা চিঠিতে জানিয়েছেন। কিন্তু স্বাস্থ্য দপ্তরের আধিকারিকদের সঙ্গে কথা বলতে চাইলে তাঁদের জানানো হয়েছে, সোমবার এব্যাপারে ব্যবস্থা করা যেতে পারে।
আইএমসিটি-র সদস্যরা সালকিয়া অঞ্চলের মানুষ কিভাবে খাদ্য ও নিত্যপ্রয়োজনীয় জিনিস পাচ্ছেন, সেবিষয়ে খাদ্য ও গণবন্টন আধিকারিকদের সঙ্গে কথা বলতে চান বলে জানিয়েছেন।
প্রতিনিধি দলটি আগে একটি চিঠিতে ১০ জানুয়ারী থেকে ৮ মার্চের মধ্যে যারা যারা বিদেশ থেকে রাজ্যে এসেছেন, তাঁদের বিষয়ে আবারও বিস্তারিত তথ্য চেয়েছিলেন। আজকের চিঠিতে সেই প্রসঙ্গ আবারও উল্লেখ করা হয়েছে। সেই সঙ্গে প্রতিনিধি দলটি নতুন দিল্লির নিজামুদ্দিনের মারকজের ঘটনার পর এরাজ্যে যারা ফিরে এসেছিলেন, তাঁদের নমুনা পরীক্ষা, কোয়ারান্টাইন এবং তাঁরা কাদের কাদের সংস্পর্শে এসেছিলেন, সেবিষয়ে বিস্তারিত জানতে চেয়েছেন।
এই চিঠি দুটির কপি কেন্দ্রীয় স্বরাষ্ট্র সচিব শ্রী অজয় ভাল্লাকে পাঠানো হয়েছে।
(CG/CB/SFS
বিদ্যুৎমন্ত্রক
বিদ্যুৎ মন্ত্রক বিদ্যুৎ  আইন ২০২১ প্রকাশ করেছে
নতুন দিল্লি, ৩ অক্টোবর, ২০২১
কেন্দ্রীয় বিদ্যুৎ মন্ত্রক বিদ্যুৎ  আইন ২০২১ প্রকাশ করেছে। এই আইন বিদ্যুৎ পরিবহন ব্যবস্থার পরিকল্পনা সম্প্রসারণের পথ সুগম করবে। পক্ষান্তরে বিদ্যুৎ ক্ষেত্রের সংস্থাগুলি সহজেই সারা দেশে পরিবহন নেটওয়ার্ক গড়ে তুলতে পারবে।
বর্তমানে বিদ্যুৎ উৎপাদক সংস্থাগুলি সরবরাহ চুক্তির ওপর ভিত্তি করে দীর্ঘমেয়াদী ভাবে বিদ্যুৎ সরবরাহ করে থাকে। অন্যদিকে, মাঝারি মেয়াদী ও স্বল্প মেয়াদী বিদ্যুৎ সরবরাহ চুক্তির শর্ত অনুযায়ী সরবরাহ করা হয়। দীর্ঘমেয়াদী ভাবে বিদ্যুৎ সরবরাহের ওপর ভিত্তি করে বিদ্যুৎ সরবরাহ ক্ষমতা বাড়ানো হয়। দীর্ঘমেয়াদী ভিত্তিতে বিদ্যুৎ সরবরাহের কাঠামোর ওপর নির্ভর করে একাধিক সংস্থা পুনর্নবিকরণযোগ্য শক্তি উৎপাদন এবং বিপনন ব্যবস্থার মানোন্নয়নে গুরুত্ব দিচ্ছে। সেই সঙ্গে বর্তমান বিদ্যুৎ সরবরাহ পরিকল্পনা কাঠামোর পর্যালোচনা করা হচ্ছে।
নতুন এই আইনে বিদ্যুৎ সরবরাহ ব্যবস্থা সহজলভ্য করে তোলার ওপর গুরুত্ব দেওয়া হয়েছে, যাতে আন্তঃরাজ্য পরিবহন ব্যবস্থার মানোন্নয়ন ঘটানো যায়। এর ফলে, রাজ্যগুলির পাশাপাশি বিদ্যুৎ উৎপাদন কেন্দ্রগুলির সরবরাহে আরও নমনীয়তা আসবে। একই ভাবে প্রয়োজন ভিত্তিতে বিদ্যুৎ সঞ্চয় করে সরবরাহ ক্ষমতা বাড়াতে পারবে। বর্তমান বিদ্যুৎ পরিবহন ব্যবস্থার ক্ষেত্রে বড় পরিবর্তন আনার লক্ষ্যে একাধিক প্রয়াস নেওয়া হয়েছে। সেই অনুসারে বিদ্যুৎ উৎপাদন কেন্দ্রগুলিকে তাদের সুফলভোগীদের চিহ্নিত করার প্রয়োজন পড়বে না। অন্যদিকে, নতুন এই আইনে রাজ্য বিদ্যুৎ বন্টন ও পরিবহন সংস্থাগুলি তাদের পরিবহন প্রয়োজনীয়তার বিষয়টি স্থির করতে পারবে। রাজ্যগুলিও স্বল্প মেয়াদী ও দীর্ঘ মেয়াদী চুক্তির ভিত্তিতে বিদ্যুৎ ক্রয় করতে পারবে এবং বিদ্যুৎ ক্রয় খাতে খরচের অর্থ আরও সদ্ব্যবহার করতে পারবে।
কেন্দ্রীয় বিদ্যুৎ কর্তৃপক্ষ স্বল্প মেয়াদী ভিত্তিতে পরবর্তী ৫ বছরের জন্য বার্ষিক পরিকল্পনা প্রণয়ন করবে এবং এক বছর অন্তর অন্তর ১০ বছর মেয়াদে প্রয়োজন অনুযায়ী পরিকল্পনা স্থির হবে।
কেন্দ্রীয় সরকার বিদ্যুৎ পরিবহন ব্যবস্থার পরিকল্পনার আরও সম্প্রসারণ, উন্নয়ন এবং পরিবহন ব্যবস্থায় বিনিয়োগ খাতে খরচের অর্থ পুনরুদ্ধারে নতুন এই আইন প্রকাশ করেছে। এই আইনের উদ্দেশ্য হল, বিদ্যুৎ উৎপাদন ও পরিবহন ক্ষেত্রে আরও বিনিয়োগে উৎসাহিত করা। নতুন এই আইনটি দেশে বিদ্যুৎ বিপননের ক্ষেত্রে এক অনুকূল বাজার ব্যবস্থা গড়ে তুলবে। বিদ্যুৎ মন্ত্রক গ্রাহক অধিকার সম্পর্কিত আইন জারি করেছে, যার ফলে গ্রাহকদের বিলম্বিত মাশুল মেটানোর ঊর্ধ্বসীমা স্থির হয়েছে।
CG/BD/AS/
(Visitor Counter : 158
তথ্যওসম্প্রচারমন্ত্রক
আন্তর্জাতিক স্তরে নিউজ অন এআইআর রেডিও-র লাইভ স্ট্রিমিং-এর ক্রমতালিকা
ইউরোপে আকাশবাণীর মারাঠি পরিষেবা জনপ্রিয় হয়েছে, তালিকায় ফিজি ব্রিটেনের ওপরে উঠে এসেছে
নয়াদিল্লি, ৬ আগস্ট, ২০২১
আকাশবাণীর নিউজ অন এআইআর অ্যাপের লাইভ স্ট্রিমিং-এর জনপ্রিয়তার ওপর সর্বশেষ সমীক্ষার ফল প্রকাশিত হয়েছে। ভারত ছাড়া পৃথিবীর বিভিন্ন দেশে এই অ্যাপের মাধ্যমে কত শ্রোতা অনুষ্ঠান শোনেন তা এই তালিকা থেকে জানা যায়। তালিকা অনুযায়ী, ফিজি ব্রিটেনকে সরিয়ে তৃতীয় স্থানে উঠে এসেছে। মার্কিন যুক্তরাষ্ট্র এবং অস্ট্রেলিয়া প্রথম ও দ্বিতীয় স্থানে রয়েছে।
আকাশবাণীর কোচি এফএম রেনবো এবং আকাশবাণীর তামিল অনুষ্ঠান প্রথম ১০টি চ্যানেলের মধ্যে স্থান করে নিয়েছে। এই তালিকা থেকে আকাশবাণীর পাঞ্জাবি অনুষ্ঠান এবং রেনবো কন্নড় কামানদিলু বেরিয়ে গেছে। আকাশবাণীর কোডাইকানাল কেন্দ্রের অনুষ্ঠান ষষ্ঠ স্থান থেকে নবম স্থানে নেমে এসেছে। আকাশবাণীর ২৪ ঘণ্টা সংবাদ চ্যানেলটি ষষ্ঠ স্থানে উঠে এসেছে।
বিবিধ ভারতী সবথেকে জনপ্রিয় চ্যানেলের সম্মান ধরে রেখেছে। আকাশবাণীর ২৪ ঘণ্টা সংবাদ চ্যানেল প্রতিবেশী নেপাল ও ভুটানে বেশ জনপ্রিয়। আকাশবাণীর মারাঠি চ্যানেল ‘অস্মিতা মুম্বাই’ ইউরোপের স্যুইডেন, জার্মানি, ব্রিটেন ও আয়ারল্যান্ডে বেশ জনপ্রিয়।
আকাশবাণীর ২৪০টি চ্যানেলের অনুষ্ঠান নিউজ অন এআইআর এবং প্রসার ভারতীর সরকারি অ্যাপের মাধ্যমে লাইভ স্ট্রিমিং করা হয়। এই অ্যাপগুলির শ্রোতা শুধু ভারতেই নয় সারা বিশ্ব জুড়ে রয়েছে। পৃথিবীর ৮৫টি দেশের ৮ হাজার শহরে নিউজ অন এআইআর অ্যাপের মাধ্যমে বহু মানুষ আকাশবাণী শোনেন। এই ক্রমতালিকাটি ১৬ই জুলাই থেকে ৩১শে জুলাই পর্যন্ত প্রাপ্ত তথ্যের ওপর ভিত্তি করে তৈরি করা হয়েছে।
CG/CB/DM/
(Visitor Counter : 109
প্রধানমন্ত্রীরদপ্তর
প্রধানমন্ত্রী সর্দার প্যাটেলের পূণ্য তিথিতে তাঁকে স্মরণ করেছেন
নতুন দিল্লি, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদী সরদার প্যাটেলের পূণ্য তিথিতে তার প্রতি শ্রদ্ধা নিবেদন করেছেন।
এক টুইট বার্তায় প্রধানমন্ত্রী বলেছেন,"সরদার প্যাটেলকে তাঁর পূণ্য তিথিতে স্মরণ করছি। ভারত সর্বদা তাঁর স্মরণীয় পরিষেবা, তাঁর প্রশাসনিক দক্ষতা এবং আমাদের জাতিকে ঐক্যবদ্ধ করার অক্লান্ত প্রচেষ্টার জন্য কৃতজ্ঞ থাকবে।"
CG/ SB
(
প্রতিরক্ষামন্ত্রক
সশস্ত্র বাহিনীর পতাকা দিবস ২০২০' প্রতিরক্ষামন্ত্রী শ্রী রাজনাথ সিং এএফএফডি তহবিলে স্বেচ্ছায় দান করতে জনগণের প্রতি আবেদন জানিয়েছেন
নতুন দিল্লী, ২ ডিসেম্বর, ২০২০
সারা দেশ জুড়ে আগামী ৭ ডিসেম্বর সশস্ত্র বাহিনীর পতাকা দিবস উদযাপন করা হবে। যারা দেশের সম্মান রক্ষায় সীমান্তে সাহসী লড়াই করে শহীদ হয়েছেন তাঁদের স্মরণে ১৯৪৯ সালে থেকে প্রতিবছর এই দিনটি পালন করা হয়। আজ নতুন দিল্লিতে সশস্ত্র বাহিনীর "ফ্ল্যাগ পিনিং" অনুষ্ঠানে যোগ দিয়ে প্রতিরক্ষামন্ত্রী রাজনাথ সিং দেশবাসীকে স্বেচ্ছায় সশস্ত্রবাহিনী অর্থাৎ এএফএফডির- তহবিলে দান করার আহ্বান জানান। তিনি বলেন, দেশের সার্বভৌমত্ব রক্ষার জন্য সশস্ত্রবাহিনী সর্বদা বীরত্বের সাথে লড়াই করে চলেছে। অনেক ক্ষেত্রেই তাঁরা তাঁদের পরিবারের কথা ভুলে গিয়ে দেশের স্বার্থে লড়াই করে জীবন দিয়েছেন। দেশের প্রাক্তন সেনাদের পুনর্বাসন ও কল্যাণে দেশের নাগরিকদের কর্তব্যের কথা স্মরণ করিয়ে দিয়ে প্রতিরক্ষা মন্ত্রী বলেন, পতাকা দিবসে এএফ এফডি তহবিলে দান করে শহীদদের প্রতি দায়িত্ব পালনের একটা সুযোগ থাকে।
স্বরাষ্ট্রমন্ত্রী জানান, ২০১৯-২০ আর্থিক বছরে দেশের নাগরিকদের স্বেচ্ছায় দানের ফলে এএফএফডি তহবিলে মোট ৪৭ কোটি টাকা জমা পড়ে। তিনি আশা করেন যে এ বছরেও দেশের নাগরিকরা একই মনোভাব প্রকাশ করবেন।
স্বরাষ্ট্রমন্ত্রী জানান, এই এএফএফডি তহবিলের অর্থ শহীদ সেনাদের পরিবারের পুনর্বাসন ও কল্যাণে ব্যবহৃত হয়। এছাড়াও এই অর্থ সেনাদের পরিবারের ছেলেমেয়েদের পড়াশোনা থেকে শুরু করে চিকিৎসা, বিধবাদের ভরণপোষণ, কন্যার বিবাহ বা বিভিন্ন ক্ষেত্রে ব্যবহার করা হয়।
সশস্ত্র বাহিনীর পতাকা দিবসে যে তহবিল গঠন করা হয়েছে তাতে এ পর্যন্ত ৩২ লক্ষ প্রাক্তন সেনা কর্মী সুযোগ পাচ্ছেন। প্রতি বছর ৬০ হাজার করে প্রাক্তন সেনা কর্মী এই ব্যবস্থার সঙ্গে যুক্ত হন বলে প্রতিরক্ষা মন্ত্রী জানান।
সশস্ত্রবাহিনীর কল্যাণে এই তহবিলে ব্যাংক একাউন্টের মাধ্যমে অর্থ পাঠানো যেতে পারে। পাঞ্জাব ন্যাশনাল ব্যাংকের অ্যাকাউন্ট নম্বর- ৩০৮৩০০০১০০১৭৯৮৭৫, আইএফএসসি কোড- পিইউএনবি- ৩০৮৩০০, সেবা ভবন আরকে পুরম। এছাড়া স্টেট ব্যাঙ্ক অফ ইন্ডিয়ার অ্যাকাউন্ট নম্বর- ৩৪৪২০৪০০৬২৩, আইএফ এস সি কোড- এসবিআইএন- ৩৪৪২০৪০০৬২৩, আরকে পুরম শাখা। কিংবা আইসিআইসিআই ব্যাংকের অ্যাকাউন্ট নম্বর- ১৮২৪০১০০১৩৮০, আইএফএসসি কোড- আইসিআইসি০০০১৮২৪, আরকে পুরম শাখা।
সমস্ত দানকে আয়কর ছাড়ের এর আওতায় রাখা হয়েছে।
প্রধানমন্ত্রীরদপ্তর
চন্দ্রযান-৩ নিয়ে বিশ্ব নেতাদের অভিনন্দন বার্তা পেয়েছেন প্রধানমন্ত্রী
নতুন দিল্লি, ২৪শে আগষ্ট ২০২৩
চাঁদে চন্দ্রযান-৩ এর সফল অবতরণে অনেক বিশ্ব নেতা ভারতকে অভিনন্দন বার্তা পাঠিয়েছেন।
প্রধানমন্ত্রী শ্রী নরেন্দ্র মোদী তাঁদের অভিনন্দন বার্তার জন্য এক্স-এ ধন্যবাদ জানিয়েছেন।
মার্কিন যুক্তরাষ্ট্রের উপ রাষ্ট্রপতির বার্তার উত্তরে প্রধানমন্ত্রীর এক্স-এ বলেছেন ;
@VP @KamalaHarris আপনার আন্তরিক অভিনন্দনের জন্য ধন্যবাদ জানাই। চন্দ্রযান-৩ এর সাফল্য কেবল ভারতের জন্যই নয়, বরং বিশ্ব মহাকাশ গবেষণার ক্ষেত্রে এক মাইল ফলক স্বরূপ। মহাকাশ অনুসন্ধানে সহযোগিতার উদ্যম আমাদের অগ্রগতির যাত্রাপথকে আরো ত্বরান্বিত করবে।
মরিশাসের প্রধানমন্ত্রীর বার্তার উত্তরে প্রধানমন্ত্রী এক্স-এ বলেছেন ;
আমার বন্ধু প্রধানমন্ত্রী @KumarJugnauth আপনার আন্তরিক অভিনন্দন বার্তার জন্য ধন্যবাদ জানাই। চন্দ্রযান-৩ এর সাফল্য সমগ্র ভারতবাসীর যৌথ সংকল্পের সাক্ষ্য স্বরূপ।
ইতালির প্রধানমন্ত্রীর বার্তার উত্তরে প্রধানমন্ত্রী এক্স-এ বলেছেন ;
মান্যবর @giorgiameloni আপনার আন্তরিক অভিনন্দনের জন্য ধন্যবাদ জানাই। ইতালির সঙ্গে আমাদের বন্ধুত্ব অত্যন্ত মূল্যবান। দিল্লিতে জি-২০ শিখর সম্মেলনে আপনার উপস্থিতির জন্য আগ্রহভরে অপেক্ষা করছি।
জাপানের প্রধানমন্ত্রীর বার্তার উত্তরে প্রধানমন্ত্রী এক্স-এ বলেছেন ;
প্রধানমন্ত্রী @kishida230 আপনার অভিনন্দন বার্তার জন্য ধন্যবাদ জানাই। এটা নিঃসন্দেহে এক বিশেষ সাফল্য যা বিশ্বের অগ্রগতিকে ত্বরান্বিত করবে।
আয়ারল্যান্ডের প্রধানমন্ত্রীর বার্তার উত্তরে প্রধানমন্ত্রী এক্স-এ বলেছেন ;
আমাদের প্রয়াসকে স্বীকৃতি দেওয়ায় আপনাকে ধন্যবাদ। এই মাইল ফলক ১৪০ কোটি ভারতবাসীর ইচ্ছাশক্তি এবং আমাদের বৈজ্ঞানিকদের অদম্য প্রয়াসের সাক্ষ্য বহন করছে। @LeoVaradkar
মালয়েশিয়ার প্রধানমন্ত্রীর অভিনন্দন বার্তার উত্তরে প্রধানমন্ত্রী এক্স-এ বলেছেন ;
ধন্যবাদ প্রধানমন্ত্রী @anwaribrahim কে। আমাদের এই সাফল্যে মালয়েশিয়ার আন্তরিকতা ও গর্ববোধ নিঃসন্দেহে প্রশংসা যোগ্য।
(AG/AB /SG/
শিল্পওবাণিজ্যমন্ত্রক
বণিক সংগঠনগুলির প্রতিনিধিদের সঙ্গে শ্রী পীযুষ গোয়েলের স্বাক্ষাৎ
নয়াদিল্লি, ২৯ মে, ২০২০
শিল্প ও বাণিজ্য মন্ত্রী শ্রী পীযুষ গোয়েল বৃহস্পতিবার বণিক সংগঠনের প্রতিনিধিদের সঙ্গে ভিডিও কনফারেন্সের মাধ্যমে বৈঠক করেন। তিনি বলেন, লকডাউনের সময় কোভিড-১৯ মহামারীর বিরুদ্ধে যুদ্ধে সারা দেশ সক্রিয় হয়েছে এবং এই মহামারী প্রতিরোধ করার জন্য ক্ষমতা বৃদ্ধি করেছে। বিভিন্ন ব্যক্তিগত সুরক্ষা সরঞ্জাম যেমন౼ মাস্ক, স্যানিটাইজার, গ্লাভস্, ব্যক্তিগত সুরক্ষা সরঞ্জাম অর্থাৎ পিপিই দেশে তৈরি করা হচ্ছে। স্বাস্থ্য পরিকাঠামোর উন্নয়ন ঘটানো হয়েছে এবং জনসাধারণের মধ্যে সচেতনতা বৃদ্ধি করা হয়েছে। প্রধানমন্ত্রীর এই অভূতপূর্ব সংকটের মোকাবিলায় আহ্বানে সাড়া দিয়ে জনসাধারণ সমস্ত সরকারি নীতি নির্দেশিকা ও নিয়মাবলী মেনে চলছেন। এই সংকটের সময়ে আরোগ্য সেতু অ্যাপ তৈরি করা হয়েছে, যা রক্ষাকবচ, বন্ধু ও বার্তাবাহকের কাজ করছে। জনসাধারণের জীবনশৈলীর পরিবর্তন ঘটেছে ౼ ভিন্ন পরিস্থিতিতে কাজ করার জন্য বা লেখাপড়া করার বিষয়ে মানুষ তার অভ্যেসের পরিবর্তন ঘটিয়েছে। মন্ত্রী বলেন, প্রধানমন্ত্রী সঠিক সময়ে সিদ্ধান্ত গ্রহণ করায় তা দেশের পক্ষে অত্যন্ত সহায়ক হয়েছে। পৃথিবীর অনেক দেশের সঙ্গে তুলনা করলে বলা যায়, আমাদের দেশ এই মহামারীর মোকাবিলায় অনেক সুবিধেজনক অবস্থায় রয়েছে।
খুচরো ব্যবসায়ীরা এই লকডাউনের সময়ে বেশ কিছু সমস্যার সম্মুখীন হয়েছেন। যদিও বর্তমানে কিছু নিয়মকানুন শিথিল করার ফলে তাঁদের মধ্যে সিংহভাগই দোকান খোলার অনুমতি পেয়েছেন। স্বাস্থ্য মন্ত্রকের নির্দেশিকা পাওয়ার পর বিভিন্ন শপিংমলে দোকান খোলার বিষয়ে ভবিষ্যতে সিদ্ধান্ত নেওয়া হবে। শ্রী গোয়েল বলেন, কোভিড-১৯ এর মোকাবিলা করার জন্য কেন্দ্রীয় অর্থমন্ত্রী যে আত্মনির্ভর প্যাকেজের ঘোষণা করেছেন সেখানে অতিক্ষুদ্র, ক্ষুদ্র ও মাঝারি শিল্পোদ্যোগের জন্য ৩ লক্ষ কোটি টাকার ঋণদানের সংস্থান রয়েছে। এর আওতায় এই সমস্ত খুচরো দোকানদাররাও থাকছেন। তিনি বলেন, অতিক্ষুদ্র, ক্ষুদ্র ও মাঝারি শিল্পোদ্যোগের সংজ্ঞার পরিবর্তন করার ফলে এইসব ব্যবসায়ীদের সুবিধে হবে। অর্থমন্ত্রী এক আলোচনায় জানিয়েছেন, ব্যবসায়ীদের যে কোনো সমস্যার সমাধানে তিনি খোলা মনে বিভিন্ন পরামর্শ বিবেচনা করবেন। শ্রী গোয়েল খুচরো ব্যবসায়ীদের জানান, ই-কমার্সের জন্য তাঁদের শঙ্কিত হওয়ার কোনো কারণ নেই। কারণ সাধারণ মানুষ বুঝতে পেরেছেন সঙ্কটের সময়ে তাঁদের বাড়ির পাশে থাকা ইঁট ও চুনবালি দিয়ে তৈরি দোকান ঘরগুলিই তাদের সাহায্য করবে। প্রধানমন্ত্রী শ্রী নরেন্দ্র মোদী বেশ কিছু গুরুত্বপূর্ণ সংস্কারের উদ্যোগ নিয়েছেন, যার ফলে ভারত শক্তিশালী দেশ হয়ে উঠবে। মুদ্রা লোন সহ বিভিন্ন ঋণের বিষয়ে বণিক সম্প্রদায় যেসব সমস্যার সম্মুখীন হন সেগুলির সমাধানের জন্য শ্রী গোয়েল খুব শীঘ্রই অর্থ মন্ত্রকের সঙ্গে আলোচনায় বসবেন।
মন্ত্রী বলেন, অর্থনীতি পুনরুদ্ধারের বেশ কিছু লক্ষণ আবারও দেখা যাচ্ছে। গত বছর এই মাসে যত বিদ্যুৎ ব্যবহার হয়েছিল চলতি বছরেও এই সময়ে প্রায় সেই একই পরিমান বিদ্যুৎ ব্যবহৃত হচ্ছে। অক্সিজেনের উৎপাদন বৃদ্ধি পেয়েছে। এপ্রিল মাসে রপ্তানির হার প্রায় ৬০ শতাংশ কমে গিয়েছিল। বর্তমানে আবারও সেই হার ধীরে ধীরে বৃদ্ধি পাচ্ছে। শ্রী গোয়েল জানান, বিভিন্ন বাণিজ্যিক উপকরণের রপ্তানি যেমন কমেছে, একই সঙ্গে আমদানির পরিমাণও হ্রাস পেয়েছে। এর ফলে বাণিজ্যে ঘাটতির পরিমাণও কমেছে।
শ্রী গোয়েল আরো বলেন, গত দু-মাসে ব্যবসায়ী এবং ভারতীয় উৎপাদকদের দুর্দশা লাঘব করার জন্য সরকার বেশ কিছু উদ্যোগ গ্রহণ করেছে। তিনি ভারতীয় পণ্য সামগ্রীর ব্যবহার বাড়ানো এবং সেগুলি প্রচার করার জন্য ব্যবসায়ীদের প্রতি আহ্বান জানান। তিনি বলেন, তাঁদের আত্মপ্রত্যয় এবং বলিষ্ঠ পদক্ষেপের মধ্য দিয়েই সাফল্য অর্জিত হবে।
(CG/CB/SKD
প্রধানমন্ত্রীরদপ্তর
বিশিষ্ট জিনতত্ত্ববিদ ও দক্ষিণ আফ্রিকার সায়েন্স অ্যাকাডেমির সিইও ডঃ হিমলা সুদিয়াল-এর সঙ্গে বৈঠক প্রধানমন্ত্রীর
নয়াদিল্লি, ২৪ আগস্ট, ২০২৩
প্রধানমন্ত্রী শ্রী নরেন্দ্র মোদী ২৪ অগাস্ট, ২০২৩-এ জোহানেসবার্গে বিশিষ্ট জিনতত্ত্ববিদ ও দক্ষিণ আফ্রিকার সায়েন্স অ্যাকাডেমির সিইও ডঃ হিমলা সুদিয়াল-এর সঙ্গে বৈঠক করেন।
মানব জিন এবং রোগ নির্ণয়ে এর প্রয়োগ নিয়ে তাঁরা মতবিনিময় করেন।
জিন বিদ্যার ক্ষেত্রে ভারতীয় সংস্থাগুলির সঙ্গে সহযোগিতা করার জন্য ডঃ সুদিয়ালকে আমন্ত্রণ জানান প্রধানমন্ত্রী।
AC/MP/NS
(
প্রধানমন্ত্রীরদপ্তর
শ্রী সুরেশ অঙ্গাদির প্রয়াণে প্রধানমন্ত্রীর শোকজ্ঞাপন
নতুনদিল্লি, ২৩শে সেপ্টেম্বর,২০২০
প্রধানমন্ত্রী শ্রী নরেন্দ্র মোদী রেল প্রতিমন্ত্রী শ্রী সুরেশ অঙ্গাদির প্রয়াণে শোকব্যক্ত করেছেন।
প্রধানমন্ত্রী বলেছেন, “শ্রী সুরেশ অঙ্গাদি ছিলেন একজন ব্যতিক্রমী কার্যকর্তা, যিনি কর্ণাটকে দলকে মজবুত করার জন্য কঠোর পরিশ্রম করেছেন। তিনি ছিলেন নিষ্ঠাবান সাংসদ ও সক্রিয় মন্ত্রী, যিনি সর্ব স্তরে অত্যন্ত জনপ্রিয় ছিলেন। তাঁর মৃত্যু দুঃখের। দুঃখের এই সময়ে তাঁর পরিবার, পরিজনকে সমবেদনা জানাই।“
CG/CB
(
জাহাজচলাচলমন্ত্রক
জাহাজ চলাচল নির্দেশালয়ের ৭০ বছর পূর্তি
নয়াদিল্লি, ০২ সেপ্টেম্বর, ২০১৯
জাহাজ চলাচলের স্বাধীন দায়িত্বপ্রাপ্ত এবং রসায়ন ও সার দপ্তরের প্রতিমন্ত্রী শ্রী মনসুখ মান্ডভিয়া আগামীকাল মুম্বাইয়ে জাহাজ চলাচল নির্দেশালয়ের ৭০ বছর পূর্তি উদযাপন অনুষ্ঠানের সূচনা করবেন। ১৯৪৯ সাল থেকে আজ পর্যন্ত দেশ জুড়ে জাহাজ চলাচল সংক্রান্ত বিভিন্ন কর্মসূচিতে এই নির্দেশালয়ের ভূমিকা, এই অনুষ্ঠানে তুলে ধরা হবে। পাশাপাশি, নিরাপদ ও দূষণমুক্ত জলপথ পরিবহণের লক্ষ্যে ভবিষ্যৎ পরিকল্পনা নিয়েও এই অনুষ্ঠানে আলোচনা করা হবে।
এই নির্দেশালয় জাহাজ শিল্পের সুবিধার্থে বিভিন্ন সময়ে নানা উদ্যোগ নিয়েছে। এর মধ্যে রয়েছে – পুরনো আইনের সংস্কার, উপকূলবর্তী অঞ্চলে জাহাজ চলাচলের নীতি-নির্দেশিকা সহজ করা, উন্নত প্রশিক্ষণ, জাহাজে কাজ করার সুযোগ এবং ই-গভর্ন্যান্সের মতো বিভিন্ন বৈদ্যুতিন পদ্ধতির প্রয়োগ। গত চার বছরে ভারতে জাহাজ নিবন্ধীকরণের কাজ বৃদ্ধি পেয়ে ২০০’তে পৌঁছেছে। সরকারের ‘সাগরমালা’ প্রকল্পের আওতায় উপকূলবর্তী অঞ্চলে জাহাজ চলাচলের পরিমাণ বৃদ্ধি পাওয়া সহ নানা উদ্যোগ নেওয়া হচ্ছে। আগামীকাল দেশের পূর্ব, পশ্চিম, উত্তর ও দক্ষিণাঞ্চলে সামুদ্রিক প্রশিক্ষণ প্রতিষ্ঠানগুলি থেকে শিক্ষার্থীদের ‘মার্চ পাস্ট’ – এর আয়োজন করা হয়েছে। যে পাঁচটি ব্যাচ এই ‘মার্চ পাস্ট’ – এ অংশগ্রহণ করবে, তার মধ্যে একটি ব্যাচে সকলেই মহিলা শিক্ষার্থী।
CG/CB/SB
(Visitor Counter : 100
কেন্দ্রীয়মন্ত্রিসভা
সাংহাই সহযোগিতা সংগঠনের সদস্য দেশের স্বীকৃত কর্তৃপক্ষগুলির মধ্যে যুব বিষয়ক ক্ষেত্রে সহযোগিতামূলক চুক্তিতে মন্ত্রিসভার সায়
নয়াদিল্লি, ১৪ জুন, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভাকে সাংহাই সহযোগিতা সংগঠনের সদস্য দেশগুলির স্বীকৃত কর্তৃপক্ষের মধ্যে যুব বিষয়ক ক্ষেত্রে সহযোগিতামূলক চুক্তি স্বাক্ষরের বিষয়ে অবহিত করা হয়েছে।
উল্লেখ করা যেতে পারে, যুব বিষয়ক ক্ষেত্রে সহযোগিতার লক্ষ্যে সাংহাই সহযোগিতা সংগঠন -এর সদস্য দেশগুলি গত বছরের ১৭ সেপ্টেম্বর স্বাক্ষরিত এই চুক্তিটি সহমতের ভিত্তিতে গ্রহণ করে। এই চুক্তিতে স্বাক্ষর করেছিলেন কেন্দ্রীয় যুব বিষয়ক ক্রীড়া মন্ত্রী। সংহাই সহযোগিতা সংগঠনের সচিবালয়ে কাজকর্মের সরকারি ভাষা হল রুশ ও চিনা।
এই চুক্তি অনুযায়ী সহযোগিতার বিষয়গুলির মধ্যে রয়েছে - রাষ্ট্রীয় যুব নীতি রূপায়ণে যুব বিষয়ক ও যুব সংগঠনগুলির সঙ্গে সহযোগিতামূলক কাজকর্মকে আরও সুদৃঢ় করা, আন্তর্জাতিক স্তরে যুব বিষয়ক ক্ষেত্রে সহযোগিতার সম্প্রসারণে প্রয়োজনীয় উদ্যোগ গ্রহণ প্রভৃতি। এছাড়া, সহযোগিতার অন্যান্য ক্ষেত্রগুলির মধ্যে রয়েছে যুব বিষয়ক ক্ষেত্রের সঙ্গে যুক্ত পেশাদার কর্মীদের প্রশিক্ষণ; বিজ্ঞান সংক্রান্ত, রেফারেন্স ও পদ্ধতিবিদ্যা সংক্রান্ত সামগ্রীর আদানপ্রদান, স্বীকৃত যুব বিষয়ক সংস্থাগুলির মধ্যে কাজকর্মের অভিজ্ঞতা বিনিময়, ইত্যাদি। একইভাবে চুক্তি অনুযায়ী, বিভিন্ন যুব বিষয়ক নীতির ক্ষেত্রে যৌথভাবে গবেষণাধর্মী কাজকর্ম গ্রহণের কথাও উল্লেখ রয়েছে। ধ্বংসাত্মক কাজকর্মে যুবশক্তির জড়িয়ে পড়া ঠেকানোর জন্য বিষয় ভিত্তিক গবেষণার কাজও এতে রয়েছে। সাংহাই সহযোগিতা সংগঠনের যুব পরিষদের কাজকর্মে সহযোগিতার কথাও চুক্তিতে বলা হয়েছে।
এই চুক্তি স্বাক্ষরের উদ্দেশ্য হল, , সাংহাই সহযোগিতা সংগঠনের সদস্য রাষ্ট্রগুলির তরুণ প্রজন্মের মধ্যে পারস্পরিক আস্থা, মৈত্রীর বন্ধন ও সহযোগিতাকে আরও নিবিড় করা। সংগঠনের সদস্য রাষ্ট্রগুলির মধ্যে মৈত্রীর সম্পর্কের একটি উপাদান হিসেবে যুব সম্প্রদায়ের মধ্যে সহযোগিতা বৃদ্ধির বিষয়টির গুরুত্বকে স্বীকৃতি দেওয়া। আন্তর্জাতিক অভিজ্ঞতার ওপর ভিত্তি করে যুব বিষয়ক ক্ষেত্রে সহযোগিতার বিভিন্ন বিষয়ের আরও মানোন্নয়নের কথাও এই চুক্তিতে উল্লেখ রয়েছে।
PG/BD/DM/
(